প্রথম নিউ ইয়ার পালিত হবে কোন দেশে?

ওয়েব ডেস্ক: ডিসেম্বরের (December) শেষ দিকে নতুন বছরকে স্বাগত জানাতে গোটা বিশ্ব জুড়ে চলছে প্রস্তুতি (New Year 2026)। তবে পৃথিবীর সব দেশে একসঙ্গে নতুন বছর শুরু হয় না। পৃথিবীর ভৌগোলিক অবস্থান ও সময় অঞ্চলের তারতম্যের কারণে বিভিন্ন দেশে আলাদা আলাদা সময়ে নববর্ষ উদ্‌যাপন করা হয়।

প্রশান্ত মহাসাগরীয় দ্বীপপুঞ্জের দেশগুলিতেই বিশ্বের প্রথম নববর্ষ শুরু হয়। ভারতীয় সময় অনুযায়ী ৩১ ডিসেম্বর দুপুর ৩টা ৩০ মিনিটে টঙ্গা, কিরিবাটি এবং সামোয়াতে প্রথম নতুন বছর শুরু হবে।

আরও পড়ুন: কোন চার রঙেই কেন সেজে ওঠে ক্রিসমাস ট্রি? বড়দিনের আগেই জেনে নিন…

এরপর ভারতীয় সময় সন্ধ্যা ৬টা ৩০ মিনিটে অস্ট্রেলিয়ায় বর্ষবরণের উৎসব শুরু হবে। সন্ধ্যা ৮টা ৩০ মিনিটে নববর্ষ পালিত হবে জাপান, উত্তর কোরিয়া এবং দক্ষিণ কোরিয়ায়।

এর পরের ধাপে ভারতীয় সময় রাত ৯টা ৩০ মিনিটে চিন, ফিলিপিন্স এবং সিঙ্গাপুরে নতুন বছর শুরু হবে। বাংলাদেশে নববর্ষ উদ্‌যাপন হবে ভারতীয় সময় রাত ১১টা ৩০ মিনিটে।

সবশেষে ভারত ও শ্রীলঙ্কায় নতুন বছরকে স্বাগত জানানো হবে। এই দুই দেশে ৩১ ডিসেম্বর রাত ঠিক ১২টায় শুরু হবে নববর্ষ।

বিশ্বের এক প্রান্তে যখন নতুন বছরের সূচনা, অন্য প্রান্তে তখনও চলছে পুরনো বছরের শেষ মুহূর্তের অপেক্ষা। সময় আলাদা হলেও নববর্ষকে স্বাগত জানানোর উৎসাহ ও প্রস্তুতি সর্বত্রই তুঙ্গে।